**К ОПУБЛИКОВАНИЮ**

**КОМИ РЕСПУБЛИКАЛӦН**

**ОЛАНПАС**

**«Гӧля олысьясӧн урчитӧм пӧрадокын шуӧм семьяясысь велӧдчысьясӧс Коми Республикаса республиканскӧй сьӧмкуд сьӧм тшӧт весьтӧ велӧдан организацияясӧн вердӧм йылысь»**

**Коми Республикаса Оланпаслӧн 1 статьяӧ**

**вежсьӧмъяс пырӧм йылысь**

Примитӧма Коми Республикаса

Каналан Сӧветӧн 2020 вося йирым тӧлысь 20 лунӧ

**1 статья.** Пыртны «Гӧля олысьясӧн урчитӧм пӧрадокын шуӧм семьяясысь велӧдчысьясӧс Коми Республикаса республиканскӧй сьӧмкуд сьӧм тшӧт весьтӧ велӧдан организацияясӧн вердӧм йылысь» Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2006, 8 №, 4516 ст.; 2007, 2 №, 4697 ст.; 5 №, 4792 ст.; 2009, 49 №, 991 ст.; 2012, 7 №, 171 ст.; 2013, 32 №, 593 ст.; 2014, 9 №, 112 ст.; 2015, 3 №, 22 ст.; 2016, 21 №, 329 ст.) татшӧм вежсьӧмъяс:

1) медводдза юкӧнын «(водзӧ – вердӧм),» кывъяс бӧрын содтыны «тайӧ статьяса мӧд юкӧнын урчитӧм случай кындзи,» кывъяс;

2) содтыны татшӧм сюрӧса мӧд юкӧн:

«Сэк, кор канму общеобразовательнӧй организацияясын, уджсикасӧ велӧдан канму организацияясын, кодъяс лоӧны Коми Республикалӧн веськӧдлӧм улын, муниципальнӧй общеобразовательнӧй организацияясын, уджсикасӧ велӧдан организацияясын, кӧні велӧдӧны канмусянь аккредитуйтӧм медшӧр велӧдан уджтасъяс серти, да аспом велӧдан организацияясын, кӧні велӧдӧны канмусянь аккредитуйтӧм велӧдан уджтасъяс серти, збыльмӧдӧны дистанционнӧя велӧдан технологияясӧн вӧдитчӧмӧн велӧдан уджтасъяссӧ, луннас ӧти велӧдчысь вылӧ кос сёян-юан наборлысь дон мындаыс урчитсьӧ Коми Республикаса Веськӧдлан котырӧн.».

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм мысти да паськалӧ 2020 вося косму тӧлысь 20 лунсянь артмӧм инӧда йитӧдъяс вылӧ.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2020 вося йирым тӧлысь 26 лун

58-РЗ №

Пас лыд 1913